סיכון גדול, לא הייתי רוצה שתראיני בצורת שבר כלי (לאחר שראית אותי במצבים לא פחות משפילים...) וזה יעמיד קשרינו בלחץ רב אבל בטוחני שקשר זה מספיק חזק. זה בטחון קצת מופרז מבחינה הגיונית, להאמין  בקשר כזה כששני הצדדים מסרבים להתחייב  והצד שצריך להיות האקטיבי איננו רוצה להבטיח כלום (...ואיננו מבצע את המוטל עליו.) למרות הכל, ילדתי החמודה, ההרגשה שלי היא, שהבטחון די מוצדק. מה דעתך , חברה נחמדה?   אין דבר המרגיז יותר מחוסר ההתאמה בין ים של רגשות מצד אחד ודלות אמצעי הביטוי העומדים לרשותך מצד שני.  (מתאר לעצמי שהרגשת כך לפעמים - מבחינה אמנותית לפחות).   מקום לינה כבר הובטח לי אצל מורות המקום [טוב, הרהרה תמי...הוא רוצה לשמור על השם הטוב שלי, אפילו שלא ביקשתי, חשבה תמי, וזו נקודה לזכותו...]  וכעת אחזור על כמה הוראות יסודיות (אינני יודע מתי מכתב זה יגיע לידיך - שביתת  דואר, ריחוק מקום וכד'): 1.נסיעה:   תסעי באוטובוס של אילת היוצא ביום ששי רק ב-6 וב-1130 בבוקר. ההוצאות על חשבון המזמין. בשום פנים ואופן אל תתגלגלי לבד בטרמפים. 2. ירידה: במצפה רמון בתחנת הבנזין. אחכה שם ביום ו'  החל מ-1500. - אם אינני